Zhang Shichuan

Zhang Shichuan (født Zhang Weitong; kinesisk: 張石川; født 1. januar 1890andre angir 1889 i Ningbo i provinsen Zhejiang i Kina, død 8. juli 1954andre angir 8. juni 1953 i Shanghai) var en kinesisk filmregissør og -produsent. Han var den fremste pioner innen kinesisk film.

Zhang arbeidet i et reklamebyrå før han i 1913 ble ansatt i Asia Film Company, et selskap stiftet av to amerikanere. Samtidig fikk han ansvar for firmaets drift. Zhang ansatte dramatikeren Zheng Zhengqiu og samtidig laget de kortfilmen Ektepar i nød (1913) – deres første av en lang rekke samarbeidsprosjekter. Filmen betraktes som den første kinesiske spillefilmen; tidligere fantes det kun teaterforestillinger som var blitt opptatt på film. Deretter grunnla Zhang sitt eget filmproduksjonssekskap Huanxian og produserte filmen Uskyldig ånd i opiumsbulen (Heiji yuanhun, 1916).

Sammen med Zhou Jianyun og Zheng Zhengqiu grunnla Zhang i 1922 i Shanghai filmselskapet Mingxing, som i løpet av 1920-årene ble til Kinas vikstigste filmselskap. Til forskjell fra Zheng var Zhang profittorientert. Under hans regi kom det kommersielle underholdningsfilmer, deriblant den eldste kinesiske film som fortsatt er bevart,  Frukthandlerens romanse (Zhi guo yuan, eller Laogong zhi aiqing, 1922). Med wuxiafilmen Huo shao hong lian si (The Burning of Red Lotus Temple, 1928) var Zhang så fremgangsrik at han frem til 1931 produserte 18 oppfølgere.

I 1931 redigerte Zhang den første kinesiske lydfilm, Sangerinnen Røde Peon (Ge'nü hongmudan) med Hu Die i hovedrollen, og likeledes med samme skuespillerinne  Zhifen shichang (The Tenderness Market, 1933). 

I 1932 ble Mingxings studieanlegg ødelagt av et japansk bombeangrep. 

Tidlig i 1930-årene ansatte Zhang Shichuan mange venstreorienterte forfattere og regissører, og det fulgte dermed en rekke sosialkritiske filmer, som Chuncan (Spring Silkworms, 1933) av Cheng Bugao.

Etter at japanerne okkuperte Shanghais i 1937 ble all stedlig filmproduksjon konsolidert under United Artists Film Companys tak, og Zhang arbeidet som produksjonsleder på forskjellige felter. Etter den japanske kapitulasjon ble Zhang uglesett som,k medløper. Selv om han aldri ble formelt anklaget, kom han seg aldri fra den allmenne fornedrigelse, og produserte etter dette bare to ytterligere filmer. 

Omfanget av hans samlede produksjon er ikke kjent, men det turde dreie seg om mellom 150 og 200 filmer. 

 Referanser 

 Eksterne lenker 

 Biografi

Kategori:Kinesiske filmregissører
Kategori:Personer fra Ningbo
Kategori:Filmpionerer